Calitate și acuratețe la cele mai înalte standarde! Asta oferă Laboratorul de Apă Uzată APAREGIO GORJ. Pornind de la politica referitoare la ridicarea nivelului calitativ al serviciilor prin instruirea personalului, crearea unui mediu de lucru sănătos și protejarea mediului înconjurător, Aparegio Gorj a dotat Laboratorul de Ape Uzate cu echipamente performante de lucru, destinate pentru efectuarea încercărilor specifice apelor uzate și capabile să asigure exactitatea cerută de standardele aplicate.
" Laboratorul de ape uzate a obținut acreditarea RENAR pentru o serie de încercări în conformitate cu cerințele SR EN ISO/CEI 17025:2018, conform certificatului de acreditare nr.L.I. 1241/11.02.2021, și participă periodic la scheme de intercomparare alături de alte laboratoare din Uniunea Europeană pentru a-și demonstra competențele profesionale. Proba compentențelor profesionale și dovada calității rezultatelor furnizate de Laboratorul de Ape Uzate al Aparegio Gorj este susținută de Diploma de Excelență acordată pentru anul 2024 în urma rezultatelor obținute. Echipa de specialiști din cadrul Laboratorului de Apă Uzată Târgu-Jiu a participat la schemele de testare a competenței prin intercomparare unde a demonstrat că alături de laboratoare din întreaga lume a obținut un punctaj deosebit în ceea ce privește nivelul superior al serviciilor prestate cu aparatură de ultimă generație", transmite Aparegio Gorj.